Meddelelse fra Kommissionen den Europæiske Udviklingsfond (EUF) skøn over de nødvendige bidrag til dækning af udgifterne i regnskabsåret 2003 samt overslag over afgørelser og betalinger for 2004, 2005, 2006 og 2007

DEN EUROPÆISKE UDVIKLINGSFOND

(EUF)

Skøn over de nødvendige bidrag

til dækning af udgifterne i regnskabsåret 2003

samt overslag over afgørelser og betalinger for 2004, 2005, 2006 og 2007

I artikel 6 i de interne aftaler om finansiering og forvaltning af hhv. 7. og 8. EUF er det bl.a. fastsat, at Kommissionen:

-meddeler Rådet et overslag over de betalinger, der skal foretages i det følgende regnskabsår, samt en forfaldsplan for indkaldelse af bidrag under hensyn til Den Europæiske Investeringsbanks overslag over de transaktioner, som den står for

-sammen med de årlige overslag over bidragene forelægger sit overslag over udgifterne for hvert af de fire år, der følger efter det år, som indkaldelsen af bidrag vedrører.

1. Indledning

I henhold til de regler, der er fastsat i de interne aftaler vedrørende 7. og 8. EUF, udarbejder Kommissionen hvert år denne meddelelse til Rådet, hvis formål er at fremlægge et skøn over udgifterne i det følgende år (2003). Dette skøn tjener til at fastlægge det anslåede beløb for indkaldelsen af medlemsstaternes bidrag til EUF i 2003. Dokumentet indeholder ligeledes udgiftsoverslag for de følgende fire år (2004-2007). Det indledes med en revision af EUF's udgifter i indeværende år (2002).

Dette dokument vedrører EUF-midlerne til AVS-staterne og OLT.

2. EUF's situation i regnskabsåret 2002 (afgørelser og betalinger)

2.1. Afgørelser

I sin meddelelse fra juli 2002 om "finansielle oplysninger vedrørende EUF" [1] anslog Kommissionen de afgørelser, som skulle gennemføres i 2002, til 2 000 mio. EUR. Pr. 30. september 2002 beløb de nye afgørelser sig til 729 mio. EUR. Dette tal kan forekomme beskedent, men er i virkeligheden i fuld overensstemmelse med målet på 2 000 mio. EUR. For afgørelsernes vedkommende er proceduren for vedtagelse af afgørelser nemlig udformet således, at der i løbet af årets første halvdel opbygges en betydelig "beholdning" af afgørelser "i venteposition". Der er især tale om sager, som er under vedtagelse i EUF-udvalget. Ved udgangen af september androg dette beløb 1 201 mio. EUR. Alt i alt var der således tale om en gennemførelse på 1 930 mio. EUR (endelige beløb og "beløb under vedtagelse"), hvilket udgør 96 % af målet. Efter Kommissionens opfattelse vil det derfor være muligt at nå målet på 2 000 mio. EUR for 2002.

[1] KOM(2002) 372 af 9.7.2002.

Det skal understreges, at en betydelig del af afgørelserne (anslået til 700 mio. EUR for året som helhed) vedrører foranstaltninger truffet i henhold til AVS-EF-Ministerrådets afgørelse nr. 1/2000. Det drejer sig om uudnyttede restbeløb fra 8. EUF, der tages i anvendelse i afventning af Cotonou-aftalens iværksættelse. Der blev allerede taget hensyn dertil i det skøn, der blev fremlagt i meddelelsen fra juli 2002.

2.2. Betalinger

Modsat hvad der er tilfældet for afgørelserne, er det ret usandsynligt, at det skøn over en betalingsmængde i 2002 på 2 000 mio. EUR, der blev fremlagt i meddelelsen fra juli 2002, vil kunne virkeliggøres. Ifølge oplysninger indhentet hos EIB viser det sig nemlig, at den sidste tranche (ca. 150 mio. EUR), som efter planen oprindeligt skulle have været betalt til EIB til HIPC-initiativet (lempelse af de fattigste landes gæld) hen imod udgangen af 2002, efter alt at dømme først vil blive udbetalt i første halvår 2003. Den sidste tranche (180 mio. EUR) til Verdensbanken vil sandsynligvis som forventet blive betalt inden årets udgang.

Når der ikke er noget behov for at tilføre midler til EIB-kontoen i år, skyldes det forsinkelsen med gennemførelsen af HIPC-processen i en række lande. Det er nemlig først på det tidspunkt, hvor de når "completion point", at EIB skal udbetale de største beløb.

For de øvrige instrumenters vedkommende er betalingstempoet forholdsvis lavt (pr. 30. September var der betalt 927 mio. EUR, og 185 mio. EUR var under regnskabsmæssig behandling (i pipe-line)), men denne forsinkelse vil antagelig blive indhentet inden årets udgang.

Det kan konkluderes, at Kommissionen som følge af den konstaterede forsinkelse med betalingen af HIPC-programmets sidste tranche til EIB er tvunget til at revidere betalingsniveauet i 2002 i nedadgående retning. Den regner nu med et beløb på 1 850 mio. EUR.

Tabellen på næste side er en ajourføring af afgørelser og betalinger for hvert enkelt instrument. Modsat hvad der var tilfældet for meddelelsen vedrørende "finansielle oplysninger" (kolonne 1), er beløbene for de foranstaltninger, der er truffet i henhold til afgørelse nr. 1/2000, nu individualiseret (kolonne 3, "rammebeløb A og B").

2.3. Stabex

Stabex-instrumentet udløber samtidig med udløbet af Lomé IVa. Der har siden 1. januar 2001 ikke længere kunnet træffes afgørelser under dette instrument. Medens der endnu blev betalt betydelige beløb i 2001, har der kun skullet udbetales mindre restbeløb i 2002 (1,6 mio. EUR). Det er imidlertid ikke muligt at afslutte Stabex-regnskabet. Et beløb på henved 200 mio. EUR skal vedblivende stå til rådighed til eventuelle betalinger, som i øjeblikket er suspenderet, til Sudan og Togo. Kommissionen har overført det beløb, som overstiger denne hensættelse, til kontoen for løbende udgifter. Desuden er de renter, der er - og endnu mangler at blive - oppebåret på Stabex-regnskabet, overført til og vil vedblivende blive overført til kontoen for løbende udgifter, indtil Stabex-regnskabet er afsluttet.

Den finansielle situation på Stabex-regnskabet vises i en særskilt tabel.

Skøn over afgørelser og betalinger i regnskabsåret 2002

mio. EUR

>TABELPOSITION>

3. Forventet likviditetssituation pr. 31.12.2002

3.1. Forventet likviditetssituation pr. 31.12.2002 : løbende udgifter

mio. EUR

>TABELPOSITION>

>TABELPOSITION>

3.2. Forventet likviditetssituation pr. 31.12.2002 : STABEX-udgifter

mio. EUR

>TABELPOSITION>

4. EUF's situation i regnskabsåret 2003 (afgørelser og betalinger)

Både med hensyn til afgørelser og betalinger regner Kommissionen for 2003 med et beløb på ca. 2 300 mio. EUR.

Disse skøn er baseret på det gennemførelsestempo, der tidligere har været konstateret for de forskellige EUF. Desuden er tallene baseret på situationen for de sager, der i øjeblikket behandles af Kommissionens tjenestegrene. Endelig er der for afgørelsernes vedkommende taget hensyn til den positive virkning af processen med dekoncentration af Kommissionens tjenestegrene i Bruxelles i retning af delegationerne. Derimod venter Kommissionen ikke, at dekoncentrationen vil øve afgørende indflydelse på betalingstempoet i 2003.

Tallene er baseret på en forudsætning om, at 9. EUF vil træde i kraft i løbet af de første måneder af 2003. Denne forudsætning er naturligvis af stor betydning for overslaget over afgørelser og betalinger. Dette gælder især for afgørelserne, for hvis vedkommende det forudsættes, at et beløb på 1 035 mio. EUR, dvs. 45 % af det samlede beløb, vil blive konteret 9. EUF. Tallene skal derfor fortolkes med forsigtighed som følge af den usikkerhed, der fortsat knytter sig til datoen for ratifikationen af Cotonou-aftalen.

Analysens resultat fremgår af følgende tabel.

Skøn over afgørelser og betalinger i regnskabsåret 2003

mio. EUR

>TABELPOSITION>

For så vidt angår 6. EUF, står der antagelig kun restsummer anslået til 50 mio. EUR i betalinger tilbage under de nationale og regionale vejledende programmer.

For så vidt angår 7. EUF, vedrører overslagene med hensyn til afgørelser også kun den programmerbare bistand (nationale og regionale vejledende programmer) til et beløb af 50 mio. EUR, idet midlerne næsten er opbrugt for de øvrige instrumenters vedkommende. Betalingerne under 7. EUF andrager kun 175 mio. EUR og falder fra år til år, således at de kun udgør 7,5 % af samtlige betalinger, som efter planen vil finde sted i 2003 (2 325 mio. EUR). De vedrører ligeledes udelukkende udgifter i henhold til vejledende programmer.

For så vidt angår 8. EUF, andrager de fortsat disponible midler pr. 22. oktober 2002 efter fradrag af de betydelige beløb, der er under behandling (i pipe-line, se punkt 2.1), med hensyn til afgørelser 1 918 mio. EUR, heraf 841 mio. EUR til (nationale og regionale) vejledende programmer og 1 077 mio. EUR til de øvrige instrumenter.

I skønnet over afgørelser er der taget hensyn til forslaget til afgørelse om omfordeling af uudnyttede midler under 8. EUF på 254,2 mio. EUF.

Der er i forbindelse med det fastlagte beløb for 2003 til vejledende programmer bl.a. taget hensyn til, at der er afsat et forholdsvis stort beløb til kriseramte lande. Skønnene under instrumenterne "uden for vejledende programmer" hidrører fra EIB (risikovillig kapital og rentetilskud), er baseret på den disponible saldo (katastrofebistand, flygtningehjælp) eller stammer fra ovennævnte forslag til omfordeling (HIPC). For strukturtilpasningsfacilitetens vedkommende er saldoen opbrugt. Endelig antages det med hensyn til brugen af det rammebeløb på 1 200 mio. EUR, der er stillet til rådighed i henhold til AVS-EF-Ministerrådets afgørelse nr. 1/2000 i afventning af Cotonou-aftalens iværksættelse, at de effektive lande opbruger den disponible saldo på 500 mio. EUR (rammebeløb A og B), idet der efter planen skulle træffes afgørelse om 700 mio. EUR i 2002. Dertil kommer antagelig de 25 mio. EUR, der er fastsat i forslaget til afgørelse (omfordeling af 254,2 mio. EUR) om regionalt samarbejde og integration.

Med hensyn til betalinger under 8. EUF er disse anslået til 1 850 mio. EUR, heraf 1 076 mio. EUR under den programmerbare bistand. Beløbet til strukturtilpasningsfaciliteten (200 mio. EUR) udgør den disponible saldo. Hvad angår HIPC (gældslempelse, 209 mio. EUR), antages det, at samtlige afgørelser, som der hidtil er indgået forpligtelser for, vil blive gennemført i 2003. Endelig formodes det, at betalingerne under rammebeløb A og B vil forblive forholdsvis beskedne (125 mio. EUR).

Som tidligere anført er forudsætningerne under 9. EUF forholdsvis usikre, da de er stærkt afhængige af tidspunktet for Cotonou-aftalens iværksættelse. Desuden er der tale om nye eller til dels nye instrumenter, for hvis vedkommende det pr. definition er vanskeligere at opstille troværdige overslag. Endelig kan iværksættelsen af den nye finansforordning øve en vis indflydelse på afgørelsernes niveau i det første år, hvor denne anvendes.

Afgørelserne er anslået til 1 185 mio. EUR, hvoraf EIB har givet meddelelse om 235 mio. EUR til investeringsfaciliteten. Hvad angår rammebeløb A, er beløbet beregnet på grundlag af en analyse af de projekter, der er under behandling (i pipe-line). Hvad angår rammebeløb B, er beløbet baseret på de tidligere data vedrørende Stabex og Sysmin og på bidragene under rammebeløb B til gældsnedbringelsesinstrumentet.

Med hensyn til betalinger ventes udbetalingerne ved indledningen af iværksættelsen af 9. EUF vedblivende at være forholdsvis beskedne. De anslås til 250 mio. EUR, heraf 60 mio. EUR til investeringsfaciliteten.

5. Indkaldelse af bidrag i 2003 (afrundede beløb)

Til dækning af de løbende udgifter i 2003 og for at bevare et rimeligt likviditetsniveau skal der antagelig indkaldes bidrag på 2 300 mio. EUR (fordelingsnøglen for 8. EUF).

På grundlag af den hidtidige udvikling i udbetalingerne under de forskellige instrumenter og under hensyntagen til medlemsstaternes ønske om at få begrænset den disponible likviditetsmængde, der imidlertid stadig er nødvendig, foreslår Kommissionen følgende fire successive trancher for de løbende udgifter:

-450 mio. EUR den 20. januar 2003

-650 mio. EUR den 1. april 2003

-700 mio. EUR den 1. juli 2003

-500 mio. EUR den 1. november 2003.

Det understreges, at disse beløb er baseret på en forudsætning om, at der i andet kvartal udbetales 209 mio. EUR under HIPC-instrumentet (149 mio. EUR som sidste tranche for EIB, der oprindeligt efter planen skulle udbetales ved udgangen af 2002, og 60 mio. EUR, som AVS-EU-Ministerrådet traf afgørelse om i december 2001).

Som det er sædvane, kan trancherne justeres - såvel i opadgående som i nedadgående retning - ved hver kvartalsvis indkaldelse for at tage hensyn til de faktiske behov. Hvis der opnås en hurtigere finansiel gennemførelse, vil Kommissionen desuden i påkommende tilfælde anvende den interne aftale for at tilpasse de finansielle midler til behovene.

Anslået likviditetssituation pr. 31.12.2003

Løbende udgifter

mio. EUR

>TABELPOSITION>

Tabellen over indkaldelse af bidrag (fordelingsnøgle for 8. EUF) findes under punkt 7.

6. Overslag over EUF's udgifter 2004-2007

Udgiftsoverslagene for EUF for regnskabsårene 2003-2006 er kun et tilnærmelsesvist skøn over udgifterne på grundlag af det tempo, der er konstateret i de foregående år. Tallene kan således variere kraftigt som følge af eventuelle nye forpligtelser med hensyn til gældslempelse.

I henhold til Cotonou-aftalen vil de beløb, som der endnu ikke er disponeret over under 7. og 8. EUF, blive overført til 9. EUF, efter at aftalen er ratificeret. På dette grundlag forventes det ikke, at de samlede beløb vil blive ændret.

Overslag over afgørelser og betalinger under EUF

2004-2007

mio. EUR

>TABELPOSITION>

7. Bidrag til EUF for 2003

>TABELPOSITION>

>REFERENCE TIL EN GRAFIK>

Gennemførelse af EUF

>REFERENCE TIL EN GRAFIK>

Afgørelser : - - - - - ; Betalinger :

i

>TABELPOSITION>

1000 EUR

Saldi under 6. EUF (situation pr. 22.10.02)

EUR

>TABELPOSITION>

(3): Der er tale om afgørelser under validering, f.eks. i afventning af EUF-udvalgets afgørelse.

Saldi under 7. EUF (situation pr. 22.10.02)

EUR

>TABELPOSITION>

(3): Der er tale om afgørelser under validering, f.eks. i afventning af EUF-udvalgets afgørelse.

Saldi under 8. EUF (situation pr. 22.10.02)

EUR

>TABELPOSITION>

(1): Ekskl. den af Kommissionen foreslåede omfordeling på 254,2 mio. EUR.

(3): Der er tale om afgørelser under validering, f.eks. i afventning af EUF-udvalgets afgørelse.